
ΕΛΛΗΝΙΚΗ ΔΗΜΟΚΡΑΤΙΑ

                            Αιγίνιο 05-10-2022
         ΝΟΜΟΣ ΠΙΕΡΙΑΣ


                                
ΔΗΜΟΣ ΠΥΔΝΑΣ – ΚΟΛΙΝΔΡΟΥ

Ακόμη μία ”Παιδική χαρά” στο δήμο Πύδνας-Κολινδρού 

Μία ακόμη “Παιδική χαρά” κατασκευάστηκε στο δήμο Πύδνας-Κολινδρού και συγκεκριμένα στην Κοινότητα Σφενδάμης. Έτσι, μετά τις δεκατρείς (13) που είχαν κατασκευαστεί από την προηγούμενη Δημοτική Αρχή και τις δεκατέσσερις (14) από την τωρινή, με τη νεοκατασκευασθείσα ο συνολικός αριθμός των “Παιδικών χαρών” σε όλες τις Δημοτικές Ενότητες του δήμου έφθασε τις είκοσι οκτώ (28). 

Συγκεκριμένα: Ανά τέσσερις (4) στο Αιγίνιο και στον Κολινδρό, ανά τρεις (3) στον Μακρύγιαλο και στην Πύδνα, δύο (2) στη Σφενδάμη και ανά μία (1) σε Μεθώνη, Αλώνια, Καταχά, Παλαιό Ελευθεροχώρι, Παλαιόστανη, Ρυάκια, Νέα Αγαθούπολη, Καστανία, Λιβάδι, Παλαιάμπελα, Μεγ. Γέφυρα και Αλυκές. 

Σύντομα θα ξεκινήσει η κατασκευή μίας ακόμη “Παιδικής χαράς” στην Κοινότητα Αλωνίων. Τόσο η “Παιδική χαρά” της Σφενδάμης όσο και των Αλωνίων κατασκευάζονται στο σύνολό τους «εξ ιδίων πόρων» του δήμου.

